উয়েফা ইউরো ২০১৬ চলাকালীন, তিনি সাঁ-দ্যনির স্তাদ দ্য ফ্রান্সে গ্রুপ সি-এর জার্মানি এবং পোল্যান্ডের মধ্যকার এবং বর্দোর নুভো স্তাদ দ্য বর্দোয় গ্রুপ ডি-এর ক্রোয়েশিয়া এবং স্পেনের ম্যাচের দায়িত্বে ছিলেন। এরপরে কইপার্সকে ২০১৬ সালের ৩রা জুলাই তারিখে সাঁ-দ্যনির স্তাদ দ্য ফ্রান্সে স্বাগতিক ফ্রান্স এবং আইসল্যান্ডের মধ্যকার কোয়ার্টার-ফাইনালের জন্য রেফারি হিসেবে নিয়োগ দেওয়া হয়েছিল। ২০২১ সালের ৮ই জুলাই তারিখে, উয়েফা ঘোষণা করেছিল যে কইপার্স ২০২১ সালের ১১ই জুলাই তারিখে ওয়েম্বলি স্টেডিয়ামে অনুষ্ঠিত ইতালি এবং ইংল্যান্ডের মধ্যকার উয়েফা ইউরো ২০২০-এর ফাইনালে রেফারির দায়িত্ব পালন করবেন।